**Çhiarn Vannin** (mansk), eller **Lord of Mann** (engelsk), er en tradisjonell tittel for øya Man som går tilbake til middelalderen og som i dag viser til dronning Elisabeth II av Storbritannia som er øyas formelle eier og overhode. Man er ikke en del av Storbritannia, men underlagt den engelske krone. Man var tidligere i sin historie både selvstendig og underlagt Norge som norsk skattland.

Forholdet til den engelsk krone
-------------------------------

Tittelen «Herre av Mann» er ikke korrekt brukt alene. Siden 1399 har kongene og herrene av Mann eksistert i en føydal posisjon som vasseler av den regjerende konge av England, og sluttligen også av Storbritannia, som var den endelige overherre av øya. Denne retten av 'Lord Proprietor' (= «Herre-eier») ble gjeninnsatt til den britiske kronen ved Loven om kjøp av Man av 1765 og derav opphørte tittelen å eksisterte atskilt. Imidlertid av kulturelle og tradisjonelle grunner har tittelen Herre av Mann (med to m'er) fortsatt å bli benyttet. Av disse grunner er den korrekte formelle bruk, som brukt når man løfter glasset til Den kongelig skål, er «The Queen, Lord of Mann», det vil «Dronningen, Herre av Mann».

Tittelen er Herre av Mann uansett hvilket kjønn innehaveren har, men imidlertid under regimet til dronning Victoria av Storbritannia ble det gjort et unntak, hun ble titulert som «Lady of Man», «Frue av Man».

Den formelle latinske tittelen er *Dominus Manniae*.

Liste av herrer av Mann
-----------------------

Merk at opp til år 1504 ble herskeren av Man vanligvis titulert som «Konge av Mann».

### 1500-tallet

* Thomas III Stanley, 1504-1521
* Edward Stanley, 1521-1572
* Henry Stanley, 1572-1593
* Ferdinando Stanley, 1593-1594

### Strid om etterfølgelse (1594-1607)

I 1598 oppsto det en strid om etterfølgelse mellom døtrene til Ferdinando Stanley, 5. jarl av Derby og Ferdinando Stanleys bror, William Stanley ble hørt. Det ble besluttet av Dronningens kongelige råd at retten til Man skulle tilhøre utelukkende til dronning Elizabeth I av England, og *letters-patent* (åpent kongelig brev) av 1405 som har meddelte at Man som tilhørende familien Stanley ble erklært null og annullert. Dette på grunn av at Percy ikke var blitt fratatt ære og gods til tross for hans forræderi, og i 1405 og 1406 hadde *letters-patent* derfor ikke blitt iverksatt. Dronningen, i betraktning til de «mange fremstående tjenester gjort for henne og til hennes kongelige foregående av den høyvelbårne og edle Huset Stanley», trakk tilbake hennes rett og refererte de stridende fordringshavere til Det kongelige råds beslutning om det beste kravet om arv.

Lovherrene (*Law Lords*) i det kongelig råd besluttet «overdragelse av *letters patent* under Det store segl av England (*dvs dronningens godkjennelse*), slik rett ville komme ned i henhold til vanlig lov i England til de rådende arvingene (*heirs general*), og ikke til de mannlige arvingene (*heirs male*)», og øya ble derfor gitt til Ferdinandos døtre; derpå sa William seg enig til kjøpe deres andeler og interesser.

Midlertidige herrer (1607-1609)
-------------------------------

Som en følge av striden om etterfølgelse til tittelen og institusjonen ble det bestemt at døtrene til Ferdinando Stanley var de rettmessige arvingene. Da den eldste av dem ikke hadde nådd myndig alder før i 1609 ble to midlertidige Herrer av Mann utpekt av Jakob I av England ved *letters patent*, slik at døtrene kunne profittere fra øyas inntekter.

* Henry Howard, 1607-1608
* Robert Cecil, 1608-1609

Da arvingene selv ble myndige ble rettighetene solgt til deres onkel William Stanley. Han tok tittelen Herre av Mann som følge av vedtak i det britiske parlamentet.

### 1600-tallet

* William I Stanley, 1609-1612
* Elizabeth Stanley, 1612-1627
* James I Stanley, 1627-1651 *(kjent som 'Den store Stanley')*
* Thomas Fairfax, 1651-1660 *(utpekt av Oliver Cromwell i løpet av det engelske* Interregnum*)*
* Charles Stanley, 1660-1672 *(gjeninnsatt av Karl II)*
* William II Stanley, 1672-1702
* James II Stanley, 1702-1736
* James II Murray, 1736-1764
* John III Murray, 1764-1765 *(holdt i retten til sin hustru, Charlotte)*

### Gjeninnsettelse

I 1765 solgte Charlotte Murray, 8. baronesse Strange overhøyhet av øya til den britiske regjering for 70 000 pund. Ved Loven om kjøp av Man 1765 ble tittelen Herre av Mann gjeninnsatt til den britiske kronen. Denne tittelen har derfor siden blitt benyttet på Man (uansett kjønn på monarken) for å referere til den regjerende britiske monarken den britiske monarken. Alle gjenværende rettigheter og eiendommer til hertugene av Atholl på øya ble solgt til den britiske regjering i 1828.

Referanser
----------

1. ↑  Den engelske betegnelsen for øyas eiere (og overhode) som benyttes er «Lord Proprietor» (= «Herre-eier»); jfr. Tynwald - Tynwald of Today Arkivert 3. desember 2008 hos Wayback Machine.; og BBC: A new electorate for the Isle of Man
2. ↑  Det engelske begrepet er «Revest» = «gjeninnsette»
3. ↑  Skriftene til Edward Callow i 1899 Arkivert 10. november 2012 hos Wayback Machine.. Merk at kun en 'n' er brukt i Callows bok. Henvisningen til Man som «Man» og «Mann» er begge deler korrekt. Sistnevnte er bare mer sjelden alment benyttet, unntatt i denne tittelen.
4. ↑  Kings & Lords of Mann Arkivert 30. mai 2007 hos Wayback Machine. – Isle of Man Government Manx National Heritage
5. ↑  Callow, Edward (2007): *From King Orry to Queen Victoria: A Short and Concise History of the Isle of Man*, Gardners Books, ISBN 1432682954
6. ↑  «Note 20 – ManxSoc Vol 12 Parr's Abstracts». Arkivert fra originalen 14. juni 2012. Besøkt 27. desember 2009.
7. ↑  «William, Sixth Earl of Derby, 1610-1627». Arkivert fra originalen 4. juni 2011. Besøkt 27. desember 2009.
8. ↑  Manx Soc vol 9 'Monumenta de Insula Manniae – Vol 3: Grant of The Isle Of Man to the Earl of Northampton and the Earl of Salesbury Arkivert 4. oktober 2012 hos Wayback Machine. side 88.
9. ↑  *En lov for å sikre og etablere Man i navnet og blodet til William, jarl av Derby, 1909, privat lov c. 4*
10. ↑  «History Pages Isle of Man -Act of Revestment». Arkivert fra originalen 3. september 2010. Besøkt 27. desember 2009.